open-index/open-wikipedia-markdown huggingface dataset:
Masseoverskudd

**Masseoverskuddet** til en nuklide er forskjellen mellom dens faktiske masse og dens massetall i atommasseenheter. Det er en av de viktigste metodene for å tabulere kjernefysiske masser. Massen av en atomkjerne er godt approksimert (mindre enn 0,1% forskjell for de fleste nuklider) av sitt massetall, som indikerer at mesteparten av massen til en kjerne består av massen av dens protoner og nøytroner. Masseoverskudd er dermed et uttrykk for den kjernefysiske bindingsenergien, i forhold til bindingsenergien per nukleon av karbon-12 (som definerer atommasse-enheten). Hvis masseoverskuddet er negativt vil nukliden ha mere energi enn 12C, og vice versa. Dersom kjernen har et stort masseoverskudd i forhold til et nærliggende kjernefysiske arter, kan det gjennomgå en radioaktiv prosess og dermed avgi energi.

## Eksempel
Se på fisjon av 236U til 92Kr, 141Ba, og tre nøytroner.

: 236U → 92Kr + 141Ba + 3 n

Massetallet til reaktanten  (236U), er 236. Fordi den faktiske massen er 7002236045563000000♠236,045563 u, blir masseoverskuddet +6998455630000000000♠0,045563 u. Beregnet på samme måte blir masseoverskuddet for produktene, 92Kr, 141Ba, og tre nøytroner, henholdsvis 3001261570000000000♠-0,073843 u, 3001144120000000000♠-0,085588 u og , som gir et totalt masseoverskudd på 3000866563000000000♠-0,133437 u. Forskjellen mellom masseoverskuddet av reaktanten og produktene er 6999179000000000000♠0,179000 u, som viser at masseoverskuddet av produktene er mindre enn reaktantene, og så fisjon kan oppstå.

Masseoverskudd kan bli konvertert til energi ved hjelp av 7000100000000000000♠1 u = 7002931494000000000♠931,494 MeV/''c''<sup>2</sup> og ''E'' = ''mc''<sup>2</sup>, som gir 6989267142100912919♠166,737 MeV.

## Referanser
* 
*
Cameron Ocasio

**Cameron Ocasio** (født 7. september 1999 i New York) er en amerikansk skuespiller. Ocasio begynte som skuespiller da han var syv år gammel. Han er kjent for sine roller i *[[Law & Order: Special Victims Unit]]* og filmen *[[Sinnister]]* (2012) og rollen som Dice i spinoffserien *[[Sam & Cat]]* (2013) hvor han spiller en tolv år gammel gutt som er manager for en MMA-fighter og venn med de to hovedrollene.

## Eksterne lenker
*
Suzanne Lacasse

**Suzanne Lacasse** (født 22. september 1948 i Québec, Canada) er en kanadisk sivilingeniør og forsker, med geoteknikk som spesialfelt. Siden midten av 1980-årene har hun utviklet og anvendt statistikk, sannsynlighet og pålitelighetsteknikk som hjelp ved fundamentkonstruksjon og beslutningstagning. Hun er kjent for sine bidrag til fare- og risikovurdering. 

Lacasse har sin sivilingeniørutdannelse fra Polytechnique Montréal i Canada og Massachusetts Institute of Technology (MIT) i USA. I 1976 fikk hun sin ph.d.-grad. Hun underviste en tid ved Polytechnique Montréal (1973–1975) og ved MIT i perioden 1975–1982.  

Hun kom til Norges Geotekniske Institutt (NGI) som postdoktorstipendiat i 1978, ble ansatt ved NGI i 1980 og var direktør der fra 1991 til 2012.

Lacasse har fått mange priser og hedersbevisninger for sitt arbeid. I 2001 ble hun innvalgt i den amerikanske organisasjonen National Academy of Engineering. Hun er  utnevnt til æresdoktor ved NTNU og ved University of Dundee i Skottland.

I 2015 ble hun valgt til å holde the Rankine lecture, et foredrag som arrangeres årlig av the British Geotechnical Association. Foredraget omtales ofte som «geoteknikkens nobelpris». Tema for Lacasses foredrag var risikoanalyser i geoteknikken. Hun har senere holdt foredraget flere steder i verden.

Lacasse ble i 2018 utnevnt til offiser av Order of Canada.

## Referanser


## Eksterne lenker
* Suzanne Lacasse i det sosiale forskningsnettverket ResearchGate  Besøkt 6. november 2018
Ayla

**Ayla** er et kvinnenavn med tyrkisk opprinnelse. Navnet har flere meninger og betydninger. «Glorie av lys» og «eiketre» er de to mest vanlige betydningene av navnet.

## Utbredelse
I Norge er det det 852. mest populære navnet og det er 211 jenter som heter Ayla.

*Ayla* er i dag et vanlig navn blant annet i Aserbajdsjan og Nord-Kypros.

|}

## Kjente personer med navnet Ayla
* Ayla Brown, amerikansk artist
* Ayla Erduran, tyrkisk fiolinist
* Ayla Kell, amerikansk skuespiller
* Ayla Shatz, svensk artist og musikkprodusent

### Fiktive personer
* Ayla Ranzz, tegneseriefigur
* Ayla, fra videospillet *[[Chrono Trigger]]*
* Ayla, fra bøkene til Jean M. Auel. Ayla er hovedrollen i romanene hans. Hun blir beskrevet som tøff, modig og rebelliøs. I filmatiseringen av boken hans, *Hulebjørnens klan*, blir rollen som Ayla spilt av Daryl Hannah. Filmen er fra 1986.

## Eksterne lenker
Gunnar Knudsens veg (Skien)

**Gunnar Knudsens veg** (7–113, 8–156) er en 2,3 km lang gate i Skien. Den går på østsiden av Skienselva fra rundkjøringen ved Menstadbrua sørover til kommunegrensen mot Porsgrunn. Tidligere var veien en del av riksvei 36, men er nå Fylkesvei 32.

## Referanser
Koksing

**Koksing** er avsetting av karbon-rike faste stoffer. I heterogen katalyse er prosessen uønsket fordi karbonavsettingen blokkerer katalytiske seter. Koksing er karakteristisk for høytemperatur-reaksjoner som involverer hydrokarboner. Vanligvis blir koksing reversert ved forbrenning, forutsatt at katalysatoren vil tolerere slikt.

En forenklet likning for koksing er vist i tilfelle av etylen:

: 3 C2H4 → 2 C ("koksing") + 2 C2H6

En mer realistisk men komplekse innsyn innebærer alkylering av en aromatisk ring av en koksing kjernen. Sure katalysatorer er dermed spesielt utsatt for koksing fordi de er effektive i å generere karbonkationer (dvs., alkylerende stoffer).

Koksing er en av flere mekanismer for deaktivering av en heterogen katalysator. Andre mekanismer inkluderer sintring, forgiftning, og faseovergang av katalysatoren.

## Referanser
Bølevegen (Skien)

**Bølevegen** (1–187, 2–218) er en 2,9 km lang vei i Skien. Den starter der Sandviksvegen slutter og går sørover på østsiden av elva, og ender opp ved Menstadbrua. Bølevegen er en del av fylkesvei 32.

## Referanser
Volkswagen Lavida

**Volkswagen Lavida** er en kompakt sedan produsert av tyske Volkswagen. Lavida ble opprinnelig lansert på Auto China i  2008 i Beijing, og anses å være den første masseproduserte Volkswagen familiebiler som hovedsakelig er designet av sin kinesiske partner. I 2010 ble Lavida toppselgeren i Kina, med 251 615 kjøretøyer levert. 

## Kilder
* Volkswagen Lavida 2008–Present autoevolution.com
Jens Marcussen (1860–1935)

:*Må ikke forveksles med sønnesønnen [[Jens Marcussen]] (1926–2007).*

**Jens Marcussen** (1860–1935) var en norsk kjøpmann, skipsreder, fabrikkeier og politiker (V). Han var ordfører i Dypvåg fra 1911–1925 og stortingsmann for Nedenes amt (Aust-Agder) 1916–1918.

## Bakgrunn
Marcussen ble født 23. august 1860 i Dypvåg i Aust-Agder. Han var sønn av skipsfører og skuteeier Jens Marcus Marcussen og hustru Anne Emilie Henrichsen på Østre Askerøy (Østegården) på Askerøya. Han giftet seg i 1885 med sin tremenning Karen Margrethe Amalie Marcussen, kalt «Mummu». De fikk tolv barn. Deres sønnesønn Jens Marcussen ble også ordfører og stortingsmann.

## Forretningsmann
Han arbeidet ved forskjellige kjøpmannsforretninger i Arendal før han i 1880 åpnet egen forretning på Askerøya, som kom til å omfatte handel, rederi og fabrikkdrift. Han skaffet seg sitt første skip, barken «Alm» i 1894. Marcussen disponerte på det meste seks seilskip og to dampskip før den første verdenskrig. Rundt 1900 anla han båtbyggeri og klesklypefabrikk på Gjeving, sammen med sine brødre under navnet *Brødrene Marcussen AS*. I 1926 etablerte han tremassefabrikken Gjeving Træsliperi.

Han overtok også gården etter sin far, som omkom på sjøen i 1880.

## Politiker
Marcussen var ordfører i Dypvåg 1911–1925 og innehaver av en rekke andre kommunale og fylkeskommunale verv. Han hadde også kirkelige verv, som medlem av menighetsråd, kirketilsyn og formann i indremisjonsforeningen. I perioden 1916–1918 var han stortingsmann for Holt krets i Nedenes amt; han satt i Stortingets budsjettkomité. Han var formann i venstreforeningene i Dypvåg og Holt.

## Arkivet
På KUBEN i Arendal oppbevares arkivmateriale fra Jens Marcussens forretnings- og rederidrift, Brødrene Marcussen A/S og rederivirksomheten til sønnen Bertrand Marcussen (1886–1972) og barnebarnet Jens Marcussen (1926–2007). Marcussenarkivet omfatter møtebøker, journaler, saksarkiv og forskjellige dokumenter og regnskap vedrørende ulike skip og annen forretningsdrift.

Han døde 8. august 1935 i Dypvåg, 74 år.

## Referanser


## Eksterne lenker
* 
*
Laila Aavatsmark

**Laila Ida Flodin Aavatsmark** (født 29. januar 1911 i Kristiania, død 10. desember 1984 i Oslo) var en norsk pianist, kammermusiker og klaverpedagog. 

Aavatsmark var født inn i en musikalsk familie, der hennes mor var den finskfødte sangerinnen Ida Emilia Basilier Flodin, og faren var stortingmann og hæroffiser Ivar Aavatsmark. Hun var elev av klaverpedagogen Erling Westher i Oslo. Hun studerte dessuten hos russiske Wladimir Horobowski i Berlin og hos Edwin Fischer i Zürich.

Hun var en flittig og etterspurt solopianist, og gjennomførte flere turneer i Norge og i Skottland, England, Tyskland, Østerrike og Frankrike, og gjorde opptredener i engelsk og fransk fjernsyn. Hun var mest kjent for sine fremførelser av norske komponisters verker, og for sin vitalitet og sitt temperament i fremførelsene.

Laila Aavatsmark gjorde sin debut i 1931, og mottok i 1934 et stipend fra Houens Legat på kr. 1 500. Hun var både kjent som konsertpianist og som kammermusiker.

## Kilder
* 
* 
* 
*
Atomic Weapons Establishment

**Atomic Weapons Establishment** (**AWE**) er et anlegg for utvikling og produksjon av stridshoder for Storbritannias atomvåpen. Anlegget drives på en 25-årig kontrakt av AWE plc., som eies av et konsortium bestående av Jacobs Engineering Group, Lockheed Martin og Serco Group. Anlegget og all infrastruktur eies av den britiske staten ved Forsvarsministeriet, som besitter en «gyllen aksje» i AWE plc.

AWE samarbeider med Los Alamos National Laboratory i USA og andre amerikanske atomvåpenlaboratorier om å utføre sub-kritiske atomtester ved Nevada Test Site for å innhente vitenskapelig data til ivaretagelsen av tryggheten og påliteligheten ved atomvåpen. Sub-kritiske tester er ikke forbudt av Prøvestansavtalen.

## Referanser


## Eksterne lenker
*
Lykkeland (TV-serie fra 2018)

***Lykkeland*** er en norsk dramaserie som startet på NRK1 i 2018. Serien handler om tiden da Norge går inn i oljealderen og følger noen familier og personer i Stavanger som opplever store omveltninger når byen går fra å være et pietistisk lokalsamfunn med fiskeri, sjøfart og jordbruk som hovednæringer, til å bli en internasjonal, rik oljeby. Andre sesong hadde premiere 2. januar 2022 og tar for seg dramatiske hendelser i 1970- og 1980-årene. Sesong 2 ga inspirasjon til en likestilling-kampanje på sosiale medier. Høsten 2022 ble det bekreftet at det skulle lages en tredje sesong av serien.

Serien vant to priser under den nystartede Seriefestivalen i Cannes i 2018. Første sesong av serien vant fem priser under Gullruten 2019: beste dramaserie, beste skuespiller (Anne Regine Ellingsæter), beste regi TV-drama (Petter Næss og Pål Jackman), beste manus i TV-drama (Mette Marit Bølstad) og beste kostyme (Karen Fabritius Gram). Andre sesong vant fem priser under utdelingen av Gullruten 2022, blant dem beste birolle ved Pia Tjelta og beste regi TV-drama ved Petter Næss, mens tredje sesong vant to fagpriser under Gullruten 2025.

## Roller

## Episodeliste

### Sesong 1

### Sesong 2

### Sesong 3

## Priser og nominasjoner

## Referanser


## Eksterne lenker
*
Terrin

En **terrin** er en stor bolle med lokk og hanker som blir brukt til servering av varm og flytende mat. Den er vanligvis firkantet eller oval med loddrette sider og et tettsittende lokk. Betegnelsen er brukt fra 1600-tallet. Terriner er ofte fremstilt av keramisk materiale eller emaljert støpejern, men også av tinn og sølv, i sjeldne tilfeller av gull. De var ofte prestisjepregede praktstykker.

## Eksempler

Plat baeckeoffe.png
Tureen with cover and tray MET 125944.jpg
Soppskål i porslin gjord i Kina 1735-1795 - Hallwylska museet - 96147.tif


## Referanser
2. divisjon håndball for menn 2018/19

**[[2. divisjon håndball for menn]] 2018/19** er det tredje øverste nivået i norsk herrehåndball sesongen 2018-19. 

Ligaen deles inn i fire avdelinger. Lagene består av de 8 beste lagene fra 3. divisjon 2017/18. Lagene som endte på 2. til 10. plass i 2. divisjon 2017/18, de tre svakeste lagene i 1. divisjon 2017/18, samt det svakeste laget i kvalifiseringen til 1. divisjon.

Etter sesongen spiller vinnerne fra hver avdeling kvalifisering for å bestemme hvilke tre lag som rykker opp til 1. divisjon.

## Avdelingene
### Avdeling 1

### Avdeling 2
Avdeling 4 består av kun 11 lag ettersom Stryn trakk seg før sesongen. Dermed er det kun laget på 11. plass som rykker ned fra denne avdelingen.

### Avdeling 3

### Avdeling 4
Avdeling 4 består av kun 11 lag ettersom Tynset trakk seg før sesongen. Dermed er det kun laget på 11. plass som rykker ned fra denne avdelingen.

## Kvalifisering til [[1. divisjon håndball for menn 2019/20|1. divisjon 2019/20]]
**Kvalifisering til [[1. divisjon håndball for menn 2019/20]]** ble spilt i april og mai 2019. Kvalifiseringen omfattet de fire lagene som endte på 1.plass i 2. divisjon, Bergsøy, Fjellhammer, Kristiansand og LFH09. Avdelingsvinnerne ble trukket opp mot hverandre i to kamper som spilles hjemme/borte. Vinnerne sammenlagt rykket direkte opp, mens taperne av disse kampene spilte nye kamper hjemme/borte der vinneren også rykket opp til 1. divisjon 2018/19

Fjellhammer og Kristiansand ble klar for 1. divisjon etter å ha vunnet sammenlagt i første runde. Bergsøy og LFH09 spilte dermed en ny runde mot hverandre hjemme og borte for å avgjøre hvem som fikk den tredje og siste plassen. Bergsøy vant sammenlagt og ble derfor klar for 1. divisjon 2019/20

## Referanser


## Eksterne lenker
* Håndball.no
* 2. divisjon
Smarthøyttaler

En **smarthøyttaler** er en elektronisk enhet som kan hjelpe brukeren med ulike oppgaver, og styres gjerne med stemmen. En slik enhet består av komponenter som mikrofon og høyttaler, samt maskin- og programvare for talegjenkjenning, kunstig intelligens og talesyntese. Mange smarthøyttalere er koblet til internett (også kalt «skyen»), og utgjør således en del av tingenes internett. Mange mobiltelefoner og smarthøyttalere har innebygd programvare med en virtuell assistent.

## Bruk
Typiske oppgaver en smarthøytaler kan gjøre er å spille musikk, starte nedtelling, fortelle vitser, skru av og på lys, og andre former for hjemmeautomasjon.

## Eksempler på kommersielle smarthøyttalere
Eksempler på kommersielle smarthøyttalere er:
* Amazon Alexa
* Google Home
* Apples HomePod

Per 2018 var bare Google Home ut av disse tre offisielt lansert i Norge.

### Smarthøyttalere i Norge
Den 24. oktober 2018 ble Google Home offisielt lansert med norsk tale og språk. Google ble dermed den første av de store produsentene som lanserte en smarthøyttaler offisielt i Norge.

## Galleri

Amazon Echo (49383182891).jpg|1. generasjon Amazon Echo smarthøyttaler
An Apple HomePod speaker .png|En Apple HomePod smarthøyttaler
Google Home sitting on table.jpg|Google Home smarthøyttaler
Amazon Echo Show in white.jpg|Amazon Echo Show smarthøyttaler
Harman Kardon Invoke Speaker - aerial.jpg|Harman Kardon INVOKE smarthøyttaler


## Se også
* Multiromslyd
* Smarthus

## Referanser
Bucharest Open

**Bucharest Open** er en profesjonell tennisturnering som blir spilt på grus. Den er en del av WTA-touren, og er klassifisert som en WTA International-turnering.

Den blir spilt hvert år i București i Romania.

## Vinnere
### Singel

### Dobbel

## Eksterne lenker
*
VM i paratriatlon 2017

**VM i paratriatlon 2017** (VM i triatlon for funksjonshemmede utøvere) ble arrangert 15. og 16. september 2017 i Rotterdam, som en del av Grand Final i Verdensserien i triatlon 2017. Løypa bestod av 750 meter svømming, 20 km sykling og 5 km løping.

VM-titlene for senior beregnes ut ifra total poengsum for hele Verdensserien i triatlon, men for U23 og junior gjelder kun det arrangementet som er Grand Final. 

## Resultater menn
### PTWC






### PTS2






### PTS3






### PTS4






### PTS5






### PTVI






## Resultater kvinner
### PTWC






### PTS2






### PTS3






### PTS4






### PTS5






### PTVI




## Referanser


## Kilder
;Resultater menn:
* PTWC - PTS2 - PTS3 - PTS4 - PTS5 - PTVI

;Resultater kvinner:
* PTWC - PTS2 - PTS3 - PTS4 - PTS5 - PTVI

## Eksterne lenker
* International Triathlon Union
Arnar Már Arngrímsson

**Arnar Már Arngrímsson** (født 1972) er en islandsk barnebokforfatter.

Arnar vokste opp i Akureyri. Han har studert islandsk litteratur ved Háskóli Íslands og tysk litteratur ved Universität zu Köln. Han har vært fisker og oversetter samt jobbet i eldreomsorgen og som ungdomsskolelærer i Akureyri.

Han ble nominert til Nordisk råds barne- og ungdomslitteraturpris 2016 for sin debutbok fra 2015, *Sölvasaga unglings*, og vant.

## Bibliografi
* *Sölvasaga unglings*, Forlaget Sögur, 2015 (*Noll koll*, Katla forlag 2016, ISBN 9789187311529)

## Referanser


## Kilder
* Om Arnar Már Arngrímsson på www.myrin.is
Hong Kong Open

**Hong Kong Open** kan vise til:

*Hong Kong Open &ndash; en golfturnering.
*Hong Kong Open &ndash; en snookerturnering.
*Hong Kong Open &ndash; en tennisturnering.
1. divisjon håndball for menn 2018/19

**[[1. divisjon håndball for menn]] 2018/19** er det nest høyeste nivået i norsk herrehåndball sesongen 2018-19. 

Ligaen består av de tre beste lagene fra 2. divisjon 2017/18, lagene som endte på 4. til 9. plass i 1. divisjon 2017/18, de to svakeste lagene i Eliteserien 2017/18, samt taperen av kvalifiseringen til Eliteserien. Sesongen startet 15. september 2018 og skal etter planen avsluttes 17. mars 2019

 og  er de nye lagene fra Eliteserien, mens de nyopprykkede lagene er ,  og .

De to beste lagene rykker opp til Eliteserien 2018/19, mens tredjeplassen får sjansen til å spille kvalifisering til Eliteserien mot laget på 10. plass i Eliteserien 2018/19. De tre nederste lagene rykker ned til 2. divisjon 2019/20

## Tabellen
WTA Elite Trophy

**WTA Elite Trophy** er en profesjonell tennisturnering som blir spilt på hardcourt. Den er en del av WTA-touren.

Den blir spilt hvert år i Zhuhai i Kina.

## Vinnere
### Singel

### Dobbel

}    
|     
| 
|-
| 2019
|     
|     
| 
|-
|}

## Referanser


## Eksterne lenker
*
Hamburg European Open

**German Open Tennis Championships** er en profesjonell tennisturnering som blir spilt på grus. Den er en del av ATP-touren, og er klassifisert som en ATP 250-turnering.

Den blir spilt hvert år i Hamburg i Tyskland.

## Eksterne lenker
*
Next Generation ATP Finals

**Next Generation ATP Finals** er en profesjonell tennisturnering som blir spilt på hardcourt. Den er åpen for spillerne med mest ATP-poeng i løpet av året som er under 21 år. 

De første fem årene vil den bli spilt i Milano i Italia (2017-2021).

## Regelendringer
Denne turneringen spilles med spesielle regler. Følgende endringer ble gjennomført før første utgave i 2017:

* Best av fem sett
* Spilles til fjerde game per sett
* Tiebreak på 3-3
* Ingen advantage (ad)
* Ingen let
* Automatisk Hawkeye ved "close call"

* Kampen starter fem minutter etter spiller 2 har entret banen (fire minutter i 2018)
* Shot-klokke for å sikre 25-sekunders-regelen
* Mulighet for begrenset kommunikasjon med trener
* Publikum har mulighet til å bevege seg under kamp (gjelder ikke bak grunnlinjene)
* Spillere henter håndkle på egenhånd 

## Vinnere
### Singel

## Eksterne lenker
*
Washington Open

**Washington Open** er en profesjonell tennisturnering som blir spilt på hardcourt. Den er en del av ATP-touren, og er klassifisert som en ATP 500-turnering. Den er også en del av WTA-touren.

Den blir spilt hvert år i Washington D.C. i USA.

## Eksterne lenker
*
Anne Mali Sæther

**Anne Mali Sæther** (født 16. februar 1958) er en norsk teaterregissør, dramatiker og skuespiller. Hun har blant annet vært sentral i norsk figurteater gjennom en årrekke.

## Kunstnerisk virke
Blant de mange produksjonene hun har hatt regiansvar for er forestillingen *KaféCafé* med Petrusjka Teater, som hadde premiere i 1995 på Teaterhuset Avant Garden i Trondheim. Hun har ellers vært regissør for produksjoner med blant andre Christiania Teater, Boreas Teater, Teater Fusentast og Cirka Teater.

Per 2018 er hun kunstnerisk leder for frigruppen Animalske Produksjoner.

## Referanser


## Eksterne lenker
*
Dagens sensasjon

***Dagens sensasjon*** (originaltittel: *Ace in the Hole*) er en amerikansk film noir fra 1951 regissert av Billy Wilder.

## Handling
Chuck Tatum er en ambisiøs og selvsentrert reporter hvis karriere har forfalt. Han har reist til New Mexico fra New York City i en ødelagt bil, uten penger. Den karismatiske Tatum får en ny jobb for Boot, som eier den lille avisen Albuquerque Sun-Bulletin. Tatum holder seg edru og arbeider der uten større begivenheter i ett år. Ute på oppdrag får han vite om Leo Minosa, en lokal mann som har blitt fanget i en hule-kollaps da han forsøkte å samle gamle indianske gjenstander. Tatum oppdager en gylden mulighet, og manipulerer redningsinnsatsen og danner en allianse med Kretzer, en skruppelløs sheriff, ved å fremstille ham gunstig i avisen for å sikre Kretzers gjenvalg.

Tatum instruerer også Kretzer om å forhindre at andre journalister begynner å skrive om historien for å holde den eksklusiv. Takket være publisiteten som Tatum genererer, opplever området bedre økonomi, spesielt fra tusenvis av turister som kommer for å være vitne til redningen. Herbie Cook (spilt av Robert Arthur) avisens unge fotograf som i utgangspunktet var på oppdrag sammen med Leo, mister sakte sin idealisme når han følger Tatums ledelse. Tatum slutter i denne jobben, etter å ha solgt eksklusive rettigheter til en redaktør i New York for  dollar hver dag. I tillegg får Tatum den tidligere jobben sin tilbake.

Tusenvis av turister strømmer til byen. Området for redningen blir bokstavelig talt et karneval med turer, underholdning, spill og sanger om Leo. Tatum setter også opp en butikk på stedet, og begynner å drikke igjen. Han begynner ett forhold med Lorraine, Leos kone, og blir møtt heroisk av folkemengden hver gang han kommer tilbake fra å besøke Leo i hulen. Etter fem dager med boring blir ting verre. En doktor diagnostiserer Leo med alvorlig lungebetennelse, og Leo må reddes i løpet av tolv timer. Men vibrasjonen fra all boringen har gjort en så snarlig redning umulig.

Tatums mishandling av Lorraine når kokepunktet med hans fysiske og mentale overgrep, noe som får henne til å knivstikke ham i selvforsvar med en saks og skader ham alvorlig. Kort tid senere forteller flere forskjellige aviser at Leo allerede er død. men Tatum lot være å sende en artikkel til hans New York-redaktør, som er rasende over at andre aviser har kommet i forveien med nyheten om Leos dødsfall.

## Medvirkende
* Kirk Douglas - Chuck Tatum..
* Jan Sterling - Lorraine Minosa.
* Robert Arthur - Herbie Cook.
* Porter Hall - Jacob Q. Boot.
* Frank Cady - Mr. Federber.
* Richard Benedict - Leo Minosa.
* Ray Teal - sheriff Kretzer.
* Lewis Martin as McCardle.
* John Berkes - papa Minosa.
* Frances Dominguez - Mama Minosa.
* Gene Evans - Assisterende sheriff

## Referanser


## Eksterne lenker
*
Den store klokken

***Den store klokken***, (originaltittel: *The Big Clock*) er en amerikansk film noir fra 1948 regissert av John Farrow med Ray Milland, Maureen O'Sullivan og Charles Laughton i hovedrollene.

Filmens forelegg er Kenneth Fearings roman av samme tittel, som senere ble innspilt som *[[Ingen utvei]]* (1987) med Kevin Costner i hovedrollen.

## Handling
George Stroud, sjefsredaktør for magasinet Crimeways, arbeider ved Janoth Publications-bygningen i New York City. Stroud er ivrig etter å legge ut på en lenge utsatt bryllupsreise til Wheeling, West Virginia sammen med sin kone Georgette og sønnen deres. Men hans tyranniske sjef Earl Janoth vil at han skal holde seg på jobb, for å skrive en artikkel for magasinet deres. Men Stroud nekter å kansellere ferien sin, og Janoth gir ham sparken. Stroud går til en pub for å drikke, hvor han møter Janoths glamorøse elskerinne Pauline York. Hun foreslår å utpresse Janoth.

Når Stroud går glipp av toget til West-Virginia på grunn av dette, reiser en sint Georgette uten ektemannen. Stroud tilbringer kvelden sammen med York. Stroud har siden innhentet sin kone og sønn i West Virginia, og forteller henne at han har fått sparken. Men han utelater eventyrene sine med York. Men Janoth dreper elskerinnen sin, og tilbyr Stroud å bli ansatt igjen. Men Stroud hadde besøkt Pauline i leiligheten hennes samme kveld som hun ble myrdet, og risikerer derfor å bli identifisert som den skyldige. Han må også i all hemmelighet gjennomføre sin egen etterforskning, i håp om å bevise Janoths skyld i elskerinnens dødsfall.

## Skuespillere
* Ray Milland som George Stroud
* Charles Laughton som Earl Janoth
* Maureen O’Sullivan som Georgette Stroud
* George Macready som Steve Hagen
* Rita Johnson som Pauline York
* Elsa Lanchester som Louise Patterson
* Harold Vermilyea som Don Klausmeyer
* Dan Tobin som Ray Cordette
* Harry Morgan som Bill Womack
* Richard Webb som Nat Sperling
* Elaine Riley som Lily Gold
* Luis Van Rooten som Edwin Orlin
* Lloyd Corrigan som McKinley
* Frank Orth som Burt

## Referanser


## Eksterne lenker
*
Prosopocoilus (Hoplitocranum) julietae

***Prosopocoilus julietae*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (hannene 25-48 millimeter, hunnene 18-25 millimeter), avlang, blankt mørkt rødbrun hjortebille. Store hanner har lange, rette kjever med bare én, liten tann et stykke utenfor midten. Pannene er bredt U-formet innbuktet foran. Hode og pronotum er rødlig svarte, dekkvingene brunrøde, beina røde. Antennene har en tre-leddet vifte. Pronotum er betydelig bredere enn langt, rundet, innsnevret ved roten. Hunnen er mørkere, nesten svart bortsett fra beina som er rødlige, svært blank.

## Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

## Utbredelse
Arten er bare kjent fra Filippinene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Prosopocoilus]]* Westwood, 1845
******** Underslekten *[[Hoplitocrenum]]* Jakowlew, 1896
********* ***Prosopocoilus (Hoplitocranum) julietae*** Nagai & Tsukamoto, 2002

## Eksterne lenker
* Bilder av arten
* Bildegalleri
* 
*
Hans Olav Egede Larssen

**Hans Olav Egede Larssen** (født 26. februar 1932 i Vestre Aker, død 8. desember 2022) er en norsk pianist og statistiker.

Hans Olav Egede Larssen var sønn av ingeniør Hans Egede Larssen og Borghild Kaspara Holth, som begge trakterte klaveret.

Fra seksårsalderen fikk Larssen pianoundervisning hos Anlaug Stein, før han i ti år var elev av Erling Westher.
Senere utdannet han seg til cand. real. innenfor statistikk, og var ansatt ved Statistisk sentralbyrå og Transportøkonomisk institutt.

Sammen med pianisten Arnhild Vik arrangerte han en serie musikalske reiser med Holmenkollbanen, *«Troldtog» til Soria Moria*, i 1984.

## Kilder
* 
* 
* 
*
Jarle Sørå

**Jarle Sørå** (født 13. september 1932 i Ålesund) er en norsk pianist, klaverpedagog og musikkanmelder.

Sørå var i fem år elev av klaverpedagogen Erling Westher, og gjorde sin debut som konsertpianist i Aulaen den 21. oktober 1963, med et kontrastrikt og krevende debutprogram. Hans opptreden ble betegnet som oppsiktsvekkende god.

Sørå har utmerket seg gjennom tolkninger av nyere norsk musikk, og har arbeidet for en bredere tilgjengeliggjøring av det klassiske konsertformatet. Dessuten har han vært hovedinstrumentlærer i klaverspill ved Musikkonservatoriet i Oslo, og har hatt mange solistopptredener i Norden.

Sørå var i flere tiår blant Norges fremste musikkanmeldere, blant annet i *[[Arbeiderbladet]]* (1974-76) og *[[VG]]*, og har vært styremedlem i flere musikkorganisasjoner.

Han ble i 1966 gift med Bodil Erna Haugen.

## Stipender
Forskningsstipend, NAVF, 1982-84.

## Referanser


## Kilder
* 
* 
* 
* 
*
Anlaug Stein

**Anlaug Elisabeth Stein** (født Nilssen 21. september 1881 i Kristiania, død 21. mars 1966 i Oslo) var en norsk pianist og klaverpedagog.

Hun var gift med arkitekten Ole Stein.

Blant hennes elever var Hans Olav Egede Larssen.

## Referanser


## Kilder
* 
*
Kvalifisering til 1. divisjon håndball for menn 2018/19

**Kvalifisering til [[1. divisjon håndball for menn 2018/19]]** ble spilt i april 2018. Kvalifiseringen omfattet de fire lagene som endte på 1.plass i 2. divisjon, , ,  og .Avdelingsvinnerne trekkes mot hverandre i to kamper som spilles hjemme/borte. Vinnerne sammenlagt rykket direkte opp, mens taperne av disse kampene spiller nye kamper hjemme/borte der vinneren også rykker opp til 1. divisjon 2018/19

 og  ble klar for 1. divisjon etter å ha vunnet sammenlagt i første runde.  og  spilte mot hverandre for å avgjøre hvem som fikk den siste plassen. Oslo-Studentene vant sammenlagt og var dermed klar for 1. divisjon 2018/19
## Avdelingene

### Avdeling 1

### Avdeling 2

### Avdeling 3

### Avdeling 4

## Kamper

### Kvalifisering til 1. divisjon kamp 1

----

### Kvalifisering til 1. divisjon kamp 2

----
Giovanni di Bicci de’ Medici

**Giovanni di Bicci de' Medici** (født ca. 1360, død 20. februar 1429) var en italiensk bankmanni staten Firenze. Da han vokste opp i Medici-familien, var de kjent mer som kriminelle lånehaier enn som bankiere. Fem av slekten ble dømt til døden for voldelige forbrytelser. Giovanni di Bicci de' Medici hadde ambisjoner om å få familien til å slå gjennom via hardt arbeid og edruelighet. Det var via en slektning som hadde bygget opp sin egen bank, Vieri di Cambio de’ Medici, at Giovanni lærte seg bankteknikker. I 1385 fikk han jobbe i Vieris filial i Roma. I 1386 giftet han seg med Piccarda Bueri, og de to fikk i 1389 sønnen Cosimo. I 1395 fikk paret sønnen Lorenzo.

Han bygget opp sitt rykte innen valutahandel i Roma, en by det ofte rant inn penger til. I 1397 returnerte han til Firence og opprettet en bank. Den 25. mars 1402 hadde Medici-banken filialer i Firenze, Roma og Venezia. Giovanni de Medici startet også opp en ullfabrikk i Firenze, og i 1408 startet han opp et firma som handlet olivenolje, silke smykker, sølv og andre varer. Innen da hadde han også åpnet filialer i Napoli og Gaeta. Han var en viktig person både i ullauget og banklauget, og var Prior i Republikken Firenze i 1402, 1408 og 1411. Imidlertid mislikte han politikk.

Giovanni de' Medici overlot bankvirksomheten til sin sønn Cosimo. Etter et mislykket politisk embete i 1421, ble han i 1422 utnevnt til bankier i Pavestaten. Da Giovanni døde i 1429, var Medicibanken svært økonomisk solid, og Giovannis formue var på 180 000 gullfloriner.

## Referanser


## Eksterne lenker
* 
*
Gunder Sætersmoen

**Gunder Olsen Sætersmoen** (født 4. april 1832 i Elverum, død 11. april 1915 i Elverum) var gårdbruker på gården Sætersmoen nordvest i Elverum og ordfører i Elverum 1879–1881. Han var høyremann, og satt i formannskapet i Elverum fra 1865 til 1884.

Han var styremedlem i Elverum sparebank 1873–88, og deretter medlem av bankens kontrollkomite. Sammen med søskenbarna Helge Berger og Helge Væringsaasen var han blant eierne av det norskfinske skogbruksselskapet Hallabolaget. Sætersmoen var formann i selskapet, og hadde årlige inspeksjonsreiser til virksomheten i Finland. Han satt også en tid i styret for Olav Andreas Eftestøls private lærerskole Elverum friseminar. 

Han har fått et rosende ettermæle: Finne-Grønn skrev at «Ved siden af sin virksomhed som gaardbruger og skogeier har han paa mangfoldig vis været en nyttig mand for sin kommune, en helt igjennem nobelt tænkende og nobelt handlende mand, personlig afholdt i bygden,»  mens Skirbekk skriver at «Noen demokrat var han ikke, men han forsto å behandle folk og var hjelpsom mot dem som søkte hans råd og bistand. Om det var taterfølger som dro etter vegen, så visste de at på Sætersmoen stod bakarstuloftet til disposisjon for slike.»

Sammen med kona Louise Bolette Blüecher (1838–1882) hadde han ti barn, hvorav fire levde opp. En av dem var fiolinisten Olaf Sætersmoen. Dattera Louise (1867–1955) giftet seg med Henrik Opsahl jr (1868–1929); han var sønn av ordfører og Halla-medeier Henrik Opsahl.

Sætersmoen ble tildelt Medaljen for borgerdåd i 1902.

## Referanser
Mor-datter forhold

**Mor-datter forhold** betegner innen kjernekjemi og kjernefysikk forholdet mellom en radioaktiv nuklide og dens produkt etter et radioaktivt henfall. Den radioaktive nukliden kalles **mornukliden**, mens produktet kalles **datternukliden**. 

For å oppnå et mor-datter forhold må mornukliden ha lengre halveringstid enn datternukliden. Datternukliden vil bli produsert kontinuerlig fra henfall fra mornukliden, og dette beskrives som at moren *melkes* for datternukliden.

En kan skille datternukliden fra mornukliden ved hjelp av kjemiske eller fysiske egenskaper til stoffene.. 

## Aktivitet

Forholdet mellom aktiviteten *A* til en radioaktiv nuklide og dens radioaktive datter er:

A_2={\lambda_2 \over \lambda_2-\lambda_1}\cdot A_1(1-e^{-(\lambda_2-\lambda_1)\cdot t})

der indeks 1 er for mornukliden og 2 for datternukliden, og *λ* er nedbrytningskonstanter.

Dersom vi har ett tilfelle der \lambda_1 \ll \lambda_2, dvs. hvis halveringstiden til datteren er mye kortere enn halveringstiden til moren, vil uttrykket kunne forenkles:

A_2=A_1(1-e^{-\lambda_2t})

Hvis vi har ett tilfelle der tiden *t* er mye lengre enn halveringstiden til datteren (T_{{1 \over 2},2}) vil eksponenten gå mot 0. Dette vil resultere i at desintegrasjonshastigheten til datternukliden blir det samme som desintegrasjonshastigheten til mornukliden, dvs. at maksimal aktivitet som kan bli produsert av datteren er lik aktiviteten til moren. 

\text{For t} \rightarrow \infty \Rightarrow e^{-\lambda_2t} \rightarrow 0 \Rightarrow D_2 \rightarrow D_1

Denne tilstanden kalles for radioaktiv likevekt. 

## Referanser
ATP Salzburg Indoors

**ATP Salzburg Indoors** var en profesjonell tennisturnering som blir spilt på hardcourt. Den var en del av ATP Challenger Tour, og ble spilt mellom 2009 og 2011.

Den ble spilt hvert år i Salzburg i Østerrike.

## Eksterne lenker
*
Tecoma

* *[[Tecoma beckii]]*
* *[[Tecoma capensis]]*
* *[[Tecoma castaneifolia]]*
* *[[Tecoma cochabambensis]]*
* *[[Tecoma fulva]]*
* *[[Tecoma nyassae]]*
* *[[Tecoma rosifolia]]*
* *[[Tecoma stans]]*
* *[[Tecoma tenuiflora]]*
* *[[Tecoma weberbaueriana]]* 

***Tecoma*** er ei slekt i trompettrefamilien.

Artene er busker eller små trær med som regel ulikefinnete, tannete blad. Blomsterstanden er en enkel eller forgrenet klase. Blomstene er store, rør- til klokkeformede og gule, oransje eller røde. Det er fire fertile pollenbærere og én steril (et staminodium). Frukten er en linjeformet kapsel som åpner seg på langs og slipper ut vingete frø. 

I en taksonomisk revisjon fra 2008 redusereres antall arter i slekta fra 14 til 10. Størst utbredelse har *[[Tecoma stans]]* som vokser naturlig i tropisk Amerika, og som er vanlig dyrket og forvillet i andre varme land. Sju andre arter har en begrenset utbredelse i de søramerikanske Andesfjellene. I sørlige Afrika finnes to arter som ofte regnes til ei egen slekt, *Tecomaria*, men som ikke skiller seg klart ut.

Det vitenskapelige navnet er avledet fra nahuatl *tecomaxochitl*, «rørformet blomst».

## Litteratur
* 

## Eksterne lenker
*
Slott Amerongen

**Slott Amerongen** (nederlandsk: *Kasteel Amerongen*) er et vannslott som opprinnelig ble bygd i 1286 i Amerongen i kommunen Utrechtse Heuvelrug i provinsen Utrecht i Nederland. Det nåværende slottsanlegget ble reist etter 1672 og regnes som et av de hundre viktigste Rijksmonument i Nederland.  Slott Amerongen var bostedet for den abdiserte keiseren Vilhelm II av Tyskland den 28. november 1918 og den første residens i nederlandsk eksil frem til han flyttet til det nærliggende Huis Doorn i 1920.
Binmaley

**Binmaley** er en kommune på Filippinene og ligger i provinsen Pangasinan i Ilocosregionen. Den hadde 76&nbsp;214 innbyggere ved folketellingen i 2007.

Hovednæringene er fiskeri og risdyrking. Provinsen ligger inntil Lingayenbukten, og landområdet er helt flatt. Dette, og det fuktige klimaet, er gunstig for dyrking av ris. Det er også gunstig for akvakultur i fiskedammer; på pangasinan: *pokok*); kommunen er slik kjent for sitt oppdrettfiskeri av *[[bangus]]* (melkefisk, milkfish).

I kommunen er det en campus for Pangasinan State University.

## Administrative enheter
Kommunen er inndelt i 33 smådistrikter, barangayer, hvorav 15 er klassifiserte som urbane.

## Billedgalleri

Binmaley56788jf.JPG|The Our Lady of the Purification Parish Church
Binmaley567yjf.JPG|Binmaley Museum
Binmaley567wjf.JPG|Binmaley Presidencia http://www.pangasinan.org/binmaley/ 
Binmaley567cjf.JPG|Bulwagan ng Sangguniang Bayan at Himpilan ng Pambansang Kapulisan
Binmaley567bjf.JPG|Pamilihang Bayan ng Binmaley
Binmaley567jf.JPG|Manat river & Gumapos Bridge


## Referanser
Lingayenbukten

**Lingayenbukten** er en bred havsbukt av Sør-Kina-havet inn mor den filippinske øya Luzon. Den ligger inntil provinsene Pangasinan og La Union og butter inn mellom Zambalesfjellene og Cordillera Central. Elven Agno tømmer seg i bukten.

Det er mange øyer i bukten; de fleste ligger innen Hundred Islands National Park, og er nesten alle sammen ganske små. Ved kystene ligger byer som blant annet Dagupan, Alaminos og San Fernando. Næringsmessig er bukten gunstig både for fiskeri og for salt, og gir regionen viktige innkomster.

Både under Slaget om Filippinene i slutten 1941, og den amerikanske Operation Mike I tidlig i 1945, spilte bukten en viktig rolle strategisk.
Georgiana

* Se Systematisk inndeling

***Georgiana*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, tettbygd, svart trebukk, dekkvingene blekgule med svart spiss og en uregelmessig, svart flekk i midten. Antennene er lltt kortere enn kroppen, kraftige og sagtakkede. Pronotum er avrundet firkantet, dekkvingene jevnbrede, rundede i spissen. Beina er forholdsvis korte, middels kraftige.

## Utbredelse
Slekten er utbredt i Fransk Guyana og Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Trachyderini
******** Slekten *Georgiana* Aurivillius, 1912  
********* *[[Georgiana xanthomelaena]]* (White, 1856)

## Kilder
* Liste over arter, med utbredelsesdata 

## Eksterne lenker
* Bildegalleri
* 
*
Swiss Indoors

**Swiss Indoors** er en profesjonell tennisturnering som blir spilt på hardcourt. Den er en del av ATP-touren, og er klassifisert som en ATP 500-turnering.

Den blir spilt hvert år i Basel i Sveits.

## Vinnere
### Singel

### Dobbel

## Referanser


## Eksterne lenker
*
OSO Consult

**OSO Consult** var et merkantilt rådgivende selskap som ble etablert på Andenes i Nordland fylke i 1971 og var det første merkantile rådgivende selskap innenfor oljesektor i Nord-Norge.     

## Norminolperioden fra 1971 til 1990
Selskapet ble stiftet av Odd Sigvald Olsen, og var frem til starten av 1990-årene engasjert med merkantile funksjoner for det opprinnelige oljeselskapet Norminol.

Selskapet var i Norminolperioden i 1980-årene det største privateide merkantile rådgivende selskap i Nord-Norge med over 30 ansatte.

## Merkantil rådgiver i fiskerisektoren
Fra 1990 årene var OSO Consult merkantil rådgiver innenfor fiskeribransjen med særlig geografisk fokus på nordområdene.   

## Referanser
Katie Kelly

**Kathleen Margaret «Katie» Kelly**, OAM (født 6. februar 1975 i Casino i New South Wales) er en australsk paratriatlet. Hun vant paratriatlon under Paralympiske sommerleker 2016, og er tre ganger verdensmester i paratriatlon. Før hun begynte med triatlon drev hun med langdistanseløping og Ironman.  

Hun lider av Usher syndrom, og har ca 30% synsevne. Hun er derfor klassifisert i klassen PT5 innen triatlon. Siden 2015 har hun hatt tidligere olympisk mester og verdensmester Michellie Jones som ledsager. 

## Idrettskarriere
### 2015
Kelly begynte med triatlon i 2015, og vant den første konkurransen hun deltok i - ITU World Paratriathlon Event i Gold Coast i Australia. Hun vant klassen PT5 i det australske mesterskapet i paratriatlon i mars. Hun hadde da Laura Cook som ledsager. I mai 2015 ble det kjent at dobbelt verdensmester i triatlon Michellie Jones skulle bli Kellys nye ledsager fram mot Paralympiske sommerleker 2016. Kelly og Jones vant VM i paratriatlon 2015, som ble arrangert i forbindelse med Grand Final i Verdensserien i triatlon 2015 i mai. 

### 2016
Hun vant på nytt det australske mesterskapet i paratriatlon i 2016, og hun vant Paratriatlon under Paralympiske sommerleker 2016, drøye minuttet foran Alison Patrick fra Storbritannia. Dette var Australias første paralympiske gullmedalje i triatlon noen sinne. Hun vant også Oseaniamesterskapet i paratriatlon 2016. 

### 2017
Kelly vant klassen PTVI under Oseaniamesterskapet i paratriatlon 2017. Hun vant de to løpene hun deltok i under ITU World Paratriathlon Series, og hun vant ITU World Triathlon Grand Final i Rotterdam, som fungerte som VM i paratriatlon 2017. 

### 2018
Hun vant verdenscupløpet i Devonport i februar og verdenscupløpet i Lausanne i august. Etter å ha slitt med smerter i mellomfoten fram mot VM i paratriatlon 2018 endte hun der på tredjeplass, med Michellie Jones som ledsager. Susana Rodriguez vant klassen PTVI i dette mesterskapet, foran Alison Patrick. 

## Referanser


## Eksterne lenker
* 
*  Profil hos Australias paralympiske komité
Ernst Däumig

**Ernst Friedrich Däumig** (født 25. november 1866 i Merseburg; død 4. juli 1922 i Berlin) var en sosialistisk politiker og journalist.

Fra 1918 til 1920 var han den ledende skikkelse i rådsrepublikken i Berlin og engasjerte seg i generalstreiken i mars 1919, og bidro også til grunnleggelsen av grunnleggelsen av arbeiderrådets hovedkvarter i Berlin.

## Referanser
Triatlon under Middelhavslekene 2018

**[[Triatlon]] under [[Middelhavslekene 2018]]** ble arrangert 23. juni 2018 i Altafulla i Spania. 

Løpet bestod av 750 meter svømming, 20 km sykling og 5 km løping.

## Resultater menn






## Resultater kvinner






## Kilder
;Resultater:
* Menn
* Kvinner

## Eksterne lenker
* International Triathlon Union - 2018 Tarragona Mediterranean Games
Lophalia

* Se Systematisk inndeling

***Lophalia*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange, svarte trebukker, dekkvingene gjerne med en gul lengdestripe. Antennene er omtrent så lange som kroppen. Pronotum er avrundet, dekkvingene jevnbrede. Beina er tynne, middels lange.

## Utbredelse
Slekten er utbredt fra det sørligste USA i nord til El Salvador og Honduras i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Trachyderini
******** Slekten *Lophalia* Casey, 1912  
********* *[[Lophalia auricomis]]* Chemsak & Linsley, 1979
********* *[[Lophalia cavei]]* Chemsak & Hovore, in Eya, 2010
********* *[[Lophalia cribricollis]]* (Bates, 1892)
********* *[[Lophalia cyanicollis]]* (Dupont, 1838)
********* *[[Lophalia prolata]]* Chemsak & Linsley, 1988
********* *[[Lophalia quadrivittata]]* (Bates, 1892)

## Kilder
* Liste over arter, med utbredelsesdata 

## Eksterne lenker
* Bildegalleri
* 
*
Ming Pao

***Ming Pao*** () er en kinesisk avis utgitt av Ming Pao Newspapers Ltd. (), et datterselskap av *Media Chinese International Ltd.* () i Hongkong. 

Den ble lansert 20. mai 1959 av Louis Cha () og Shen Pao Sing (). I 1995 ble den solgt til den malayiske forretningsmann Tiong Hiew King (). Ved siden av avisen i Hongkong utgir gruppen også fire andre aviser i Nord-Amerika: i Toronto, Vancouver, New York City og San Francisco.

I februar 2014 ble den tidligere sjefredaktør Kevin Lau () stukket ned på gaten og overlevde med nød og neppe. I spril 2016 ble den stedfortredende sjefsredaktør Keung Kwok-yuen () oppsagt på dagen, umiddelbart etter en forsidesak om prominente hongkongkinesere i finans og forvaltning som var blitt nevnt i Panama Papers, som avdekket økonomiske disposisjoner som i mange tilfeller var svært tvilsomme. Avisen begrunnet oppsigensen med innsparingsbehov.

## Se også
* Oriental Daily News
* South China Morning Post
* Ta Kung Pao
* Radio Television Hong Kong

## Referanser


## Eksterne lenker
* Ming Pao News Online / 明報新聞網 – offisielle nettsider
Tamenes

* Se Systematisk inndeling

***Tamenes*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, kraftige, svært blanke trebukker, fargen enten ensfarget brunrød eller svart med et gulhvitt tverrbånd på dekkvingene. Antennene er kraftige, litt lengre enn kroppen, hvert ledd lysere innerst og mørkere i spissen. Pronotum er avrundet med et par tenner langs ytterkanten. Dekkvingene er jevnbrede. Beina er korte og kraftige.

## Utbredelse
Slekten er bare kjent fra Panama.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Trachyderini
******** Slekten *Tamenes* Gounelle, 1912  
********* *[[Tamenes sarda]]* Gounelle, 1912
********* *[[Tamenes transversus]]* Bezark, Santos-Silva & Galileo, 2016

## Kilder
* Liste over arter, med utbredelsesdata 

## Eksterne lenker
* Bildegalleri
* 
*
Zalophia

* Se Systematisk inndeling

***Zalophia*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, nokså kraftig, svart trebukk. Dekkvingene har en gul lengdestripe som bakerst flyter sammen med en gul stripe langs den bakre delen av ytterkanten. Antennene er kraftige, noe kortere enn kroppen. Pronotum er tønneformet, med en ganske liten tann på sidene. Dekkvingene er nesten jevnbrede, den guke lemgdestripen noe opphøyd. Beina er middels lange, lårene slanke.

## Utbredelse
Arten er kjent fra Mexico, Guatemala og Ecuador.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Trachyderini
******** Slekten *Zalophia* Casey, 1912 
********* *[[Zalophia funebris]]* (Bates, 1880)

## Kilder
* Liste over arter, med utbredelsesdata 

## Eksterne lenker
* Bildegalleri
* 
*
Tian Tan Buddha

**Tian Tan Buddha** (), eller **Big Buddha**, er en 34 meter høy bronsestatue som forestiller en sittende Buddha som står ved klostret Po Lin i høylandsområdet Ngong Ping på øya Lantau i Hongkong i det sørlige Kina.

Tian Tan Buddha er verdens største utendørs statue (2018) av en sittende Buddha. Den ble ferdigstilt 29. desember 1993.

Buddhastatuen og klosteret kan besøkes og nås fra byen Tung Chung (ikke langt fra Hongkongs internasjonale lufthavn), hvorfra taubanen Ngong Ping 360 leder opp til klosteret og statuen, eller med buss fra landsbyen Mui Wo.

## Galleri

Fil:TianTanBuddha 01.jpg|
Fil:Tian Tan Buddha 2013.JPG|
Fil:20091002 Hong Kong Tian Tan Buddha 6329.jpg|
Fil:Grand Bouddha de Lantau Island.jpg|


## Referanser




## Eksterne lenker

*